CELEX: 62018TA0655
Language: mt
Date: 2021-10-13 00:00:00
Title: Kawża T-655/18: Sentenza tal-Qorti Ġenerali tat-13 ta’ Ottubru 2021 – Aupicon et vs SEAE (“Servizz pubbliku – Uffiċjali – Membri tal-persunal temporanju – Membri tal-persunal bil-kuntratt – Remunerazzjoni – Persunal tas-SEAE assenjat f’pajjiż terz – Artikolu 10 tal-Anness X tar-Regolamenti tal-Persunal – Evalwazzjoni annwali tal-allowance għall-kundizzjonijiet tal-għajxien – Linji gwida dwar l-istabbiliment tal-allowance għall-kundizzjonijiet tal-għajxien – Deċiżjoni li tistabbilixxi l-allowance tal-kundizzjonijiet tal-għajxien imħallsa lill-persunal assenjat fil-Gana għal 20 % – Nuqqas ta’ stabbiliment tal-kwestjonarju meħtieġ mil-linji gwida – Irregolarità proċedurali – Żball manifest ta’ evalwazzjoni”)

6.12.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 490/29
            
         
      Sentenza tal-Qorti Ġenerali tat-13 ta’ Ottubru 2021 – Aupicon et vs SEAE
      (Kawża T-655/18) (1)
      
      (“Servizz pubbliku - Uffiċjali - Membri tal-persunal temporanju - Membri tal-persunal bil-kuntratt - Remunerazzjoni - Persunal tas-SEAE assenjat f’pajjiż terz - Artikolu 10 tal-Anness X tar-Regolamenti tal-Persunal - Evalwazzjoni annwali tal-allowance għall-kundizzjonijiet tal-għajxien - Linji gwida dwar l-istabbiliment tal-allowance għall-kundizzjonijiet tal-għajxien - Deċiżjoni li tistabbilixxi l-allowance tal-kundizzjonijiet tal-għajxien imħallsa lill-persunal assenjat fil-Gana għal 20 % - Nuqqas ta’ stabbiliment tal-kwestjonarju meħtieġ mil-linji gwida - Irregolarità proċedurali - Żball manifest ta’ evalwazzjoni”)
      (2021/C 490/30)
      Lingwa tal-kawża: il-Franċiż
      
         Partijiet
      
      
         Rikorrenti: Delphine Aupicon (Gaboron, il-Botswana) u l-10 rikorrenti l-oħra li isimhom jidher fl-anness tas-sentenza (rappreżentant: N. de Montigny, avukata)
      
         Konvenut: Is-Servizz Ewropew għall-Azzjoni Esterna (SEAE) (rappreżentanti: S. Marquardt u R. Spáč, aġenti, assistiti minn M. Troncoso Ferrer, F.-M. Hislaire u C. García Fernández, avukati)
      
         Suġġett
      
      Talba bbażata fuq l-Artikolu 270 TFUE u intiża għall-annullament, minn naħa, tad-deċiżjoni tad-Direttur Ġenerali għall-Baġit u għall-Amministrazzjoni tas-SEAE tad-19 ta’ Diċembru 2017 dwar l-istabbiliment tal-allowance tal-kundizzjonijiet tal-għajxien imsemmija fl-Artikolu 10 tal-Anness X tar-Regolamenti tal-Persunal tal-Unjoni Ewropea għas-sena finanzjarja 2018, sa fejn din tistabbilixxi r-rata tal-allowance għall-kundizzjonijiet tal-għajxien imħallsa lill-persunal tal-Unjoni Ewropea assenjat fil-Gana għal 20 % tal-ammont ta’ referenza u, min-naħa l-oħra, sa fejn ikun neċessarju, tad-dikjarazzjoni tar-remunerazzjoni ta’ Jannar 2018 tar-rikorrenti sa fejn din tapplika din id-deċiżjoni għall-ewwel darba.
      
         Dispożittiv
      
      
                  1)
               
               
                  Id-deċiżjoni tad-Direttur Ġenerali għall-Baġit u għall-Amministrazzjoni tas-Servizz Ewropew għall-Azzjoni Esterna (SEAE) tad-19 ta’ Diċembru 2017 dwar l-istabbiliment tal-allowance għall-kundizzjonijiet tal-għajxien imsemmija fl-Artikolu 10 tal-Anness X tar-Regolamenti tal-Persunal tal-Unjoni Ewropea għas-sena finanzjarja 2018 hija annullata sa fejn din tistabbilixxi, mill-1 ta’ Jannar 2018, ir-rata tal-allowance għall-kundizzjonijiet tal-għajxien imħallsa lill-persunal tal-Unjoni Ewropea assenjat fil-Gana għal 20 % tal-ammont ta’ referenza.
               
            
                  2)
               
               
                  Id-dikjarazzjonijiet tar-remunerazzjoni ta’ Delphine Aupicon u tar-rikorrenti l-oħra li isimhom jidher fl-anness tas-sentenza, imfassla mis-SEAE għal Jannar 2018, huma annullati sa fejn dawn japplikaw id-deċiżjoni tas-SEAE tad-19 ta’ Diċembru 2017 li tistabbilixxi, mill-1 ta’ Jannar 2018, ir-rata tal-allowance għall-kundizzjonijiet tal-għajxien imħallsa lill-persunal tal-Unjoni Ewropea assenjat fil-Gana għal 20 % tal-ammont ta’ referenza.
               
            
                  3)
               
               
                  Is-SEAE huwa kkundannat għall-ispejjeż.
               
            
         (1)  ĠU C 25, 21.1.2019.